b'\n_START_ARTICLE_\nH\xc3\xb8jdekurve\n_START_PARAGRAPH_\nEn h\xc3\xb8jdekurve er en linje p\xc3\xa5 et kort, hvor alle punkter p\xc3\xa5 h\xc3\xb8jdekurven ligger i samme afstand over normal vandstand (kote). Flere h\xc3\xb8jdekurver for forskellige koter g\xc3\xb8r det muligt at se h\xc3\xb8jdeforandringer i landskabet._NEWLINE_Ordet h\xc3\xb8jdekurve bruges ofte fejlagtigt om en h\xc3\xb8jdeprofil.\n_START_SECTION_\nH\xc3\xb8jdekurver i praksis\n_START_PARAGRAPH_\nFor at kunne vurdere i hvilken retning h\xc3\xb8jdeforandringer i landskabet er, tegnes h\xc3\xb8jdekurver typisk med forskellige linjer (tykke, tynde eller stiplede). F.eks. er Geodatastyrelsens landkort 1:25.000 angivet med tykke linjer for hver 25 h\xc3\xb8jdemeter, tynde linjer for hver 5 h\xc3\xb8jdemeter og stiplede linjer for hver 2,5 h\xc3\xb8jdemeter. Den lodrette afstand mellem to kurver (\xc3\xa6kvidistancen) er s\xc3\xa5ledes 2,5 meter. Herudover er der p\xc3\xa5 visse steder angivet koten for enkelte h\xc3\xb8jdekurver. Dette g\xc3\xb8r det muligt at fastsl\xc3\xa5 koten for de \xc3\xb8vrige h\xc3\xb8jdekurver. S\xc3\xa5fremt h\xc3\xb8jdekurverne er komplette (uafbrudte), vil to h\xc3\xb8jdekurver af samme type (f.eks. stiplede) ved siden hinanden have samme h\xc3\xb8jde. Omr\xc3\xa5det mellem to s\xc3\xa5danne h\xc3\xb8jdekurver m\xc3\xa5 derfor v\xc3\xa6re en top eller en dal. _NEWLINE_Jo t\xc3\xa6ttere kurverne er, des stejlere er t\xc3\xa6rrenet.'